
KANARIER XIII 
Lizard-kanarien 

Lizard kanarien er efter mange opdrætteres mening den smukkeste 
af alle farvekanarieme. Den hører til en af Englands ældste kanariera- 
cer. Om dens opståen er der mange delte meninger. Der findes nogle, 
der mener den oprindelig er opstået ved bastardering i lighed med f. 
eks. orange-kanarien, men mon ikke det er mest sandsynligt, at de, der 
antager dens oprindelse skyldes mutationer, har ret. Men noget sikkert 
kan vist ikke bevises. 



Fuglens navn hentyder til dens mærkelige farvetegning. Lizard betyder 
som bekendt oversat til dansk firben. Det er egentlig et udmærket navn 
fordi fuglens skæltegning har stor lighed med et firbens rygtegning. Den 
mærkelige tegning fremkommer på den måde, at alle fjerspidser har en 
lys bræmme og ligger i række, så de danner denne smukke skæltegning. 
Disse »skæl« findes både på fuglens ryg, bug og sider, men viser sig 
kraftigst på ryggen. 

Jeg husker første gang, jeg opdrættede lizard-kanarier, hvor skuffet 
jeg var over, at ingen af ungerne havde denne skæl tegning, men kun 
nogle mørke striber. Forholdet er nemlig det, at først når fuglen fælder 
de små fjer første gang, viser de lyse fjerspidser sig. 

Det vanskeligste var, ihvertfald for mig, at få en kraftig skæltegning 

frem på fuglens sider. Jeg har opdrættet en del lizard, og for næsten 
dem alle viste den vanskelighed sig, så mon ikke den er almindelig. Alle¬ 
rede første gang den store fældning indtræder, mister lizarden en del 
af sin smukke tegning. Det skyldes, at de lyse kanter i fjerspidseme 
breder sig, så skæltegningen bliver udvisket, men også vinge- og halefjer 
mister en 4el af sin mørke farve. Således sker det, at for hvert år der 
går, mister fuglen en del af sit karakteristiske udseende, og er derfor 
kun det første år i sin fulde farvepragt. 

Jeg husker en lizard der hos mig blev meget gammel. Tilsidst havde 
den mistet så meget af sin tegning, at det var vanskeligt at se, om det 
egentlig var nogen lizard. Tegningen var løbet helt ud. Forøvrigt kan 
det være meget forskelligt, hvor meget en lizard mister af sin farve 
Jeg har haft både 2- og 3-årige, som ikke havde tabt synderligt i farve. 

At en lizard-kanarie mister farve, betyder kun noget udstillingsmæssigt 

set, som avlsfugl er den lige god. ^ 

Der er også det mærkelige ved denne fugl, at oven på hovedet har den 
en gul kalot - nærmest af form som neglen på en tommelfinger. 

Hos den højgule er kalotten mørk og den lysegule form strågul.. 

De fleste anser vistnok den høj gule for den smukkeste, vel nok fordi | 

skæltegningen træder kraftigst frem på den høj gule baggrund. Kalot¬ 
ten kan variere meget i form, ja, der findes endda fugle, der helt mang¬ 
ler kalot. Sådanne fugle anses for meget værdifulde, fordi man mener 
de giver en særlig god skæltegning. 

Der findes fugle med kalot, hvor de mørke fjer mere eller mindre 
bryder den gule farve. I England betegnes sådanne tilfælde alt efter¬ 
som hvormeget kalotten er brudt. Nogen helt god oversættelse til dansk 
tor disse benævnelser findes egentlig ikke. En fejl er det, hvis kalotten 
breder sig under øjet .For at undgå dette, er den bedste sammenparring 
en fugl med fuldendt kalot og en fugl, hvis kalot er brudt mere eller 
mindre. En kalot, der ligger nøjagtig midt på hovedet, er selvsagt det 
ideelle. 

Et par af mine venner påstår, at jeg engang i et foredrag har sagt: 

Hvis man parrer en fugl med kalot i den ene side med en fugl, hvor 
kalotten ligger i den modsatte, vil ungerne få en kalot, der ligger midt 
på hovedet. Jeg håber ikke, jeg nogensinde har sagt det. « 

Den højgule form kaldes guld-lizard og den lysegule sølv-lizard. 

Sammenparring højgul gange lysegul gælder også for lizard-kanarier. 

Der er vistnok mange herhjemme, der mener, at en fuldendt kalot 
hos lizarden er det vigtigste, men det er fejlagtig, skæltegningen er det • 

alt overvejende, dernæst den silkeagtige fjerbeklædning. Der findes 
vistnok sjældent en lizard med dårlig fjerkvalitet. Der siges, at denne 
vidunderlige kanarie for nogle år siden var på vej til at uddø, og kun 
ved samarbejde mellem nogle af Englands dygtige opdrættere lykkedes 
det at redde den. 

Hvis det var sket, ville det have været en katastrofe for kanariespor- 
ten, for hvem vidste, hvordan den skulle genskabes, når ingen kendte 


191 


dens oprindelse. Hvis den er opstået ved mutationer, hvad den vel nok 
er, så bliver hele opgaven først vanskelig, da ingen kan bestemme når 
en mutation skal opstå. Man behøver blot at tænke på den nu uddøde 
London Fancy, som heller ingen med sikkerhed vidste hvordan var op¬ 
stået. Trods utallige forsøg på at genskabe den, er det endnu aldrig 
lykkedes. De vigtigste ting, der tages hensyn til ved bedømmelse af li- 
zard-kanarien, er smuk skæl tegning, fin silkeagtig fjerbeklædning, mørk 
hale- og vingefjer, mørke ben og mørkt næb. Lyse fjer i hale og vinger 
er grove fejl. William Holm, 


Opdræt af grønrygget astrild 

Coccopygia melanotis quartinia BONAPARTE 

Da Wieses Tropefuglenes liv i fangenskab kun indeholder beskrivelse 
^ af sortkindet astrild, som er en nær slægtning af ovenstående, er det 

måske på sin plads først at give en beskrivelse af fuglen. Den lyder 
som følger: Ovemæb glinsende sort, undernæb glinsende rødt. Hovedet 
er sølvgråt, mørkest på issen. Øjet meget mørkebrunt, næsten sort. 
I Oversiden af fuglen, omfattende hele ryggen og oversiden af vingerne, 

sart olivengrøn. Overhaledækfjer karmoisinrøde. Hale sort. Undersiden 
sølvgrå, gående over i gult på bugen. Løb og tæer sorte. Begge køn ens 
farvet. 

Fuglens hjemsted: Abessinien, Eritrea samt det sydlige Sudan. 

Efter at have erhvervet et par grønryggede astrilder den 15. april 
1964, ventede jeg spændt på, om fuglene ville skride til opdræt. Det ville 
de, idet de ikke mindre end 4 gange byggede rede, lagde æg og fik un¬ 
ger. Desværre kastede de hver gang ungerne ud af reden, når disse var 
34 dage gamle. Sidste gang fuglene rugede, blev den helt store tragedie, 
idet en rotte trængte ind i volieren og tog hannen medens denne rugede. 
Jeg var så heldig, at fuglehandleren havde en enkelt grønrygget. Den 
købte jeg uden at vide, om det var en han eller hun. Jeg var mest til¬ 
bøjelig til at tro, at den nye fugl var en hun, idet jeg aldrig hørte den 
svage lille trillende sang, som jeg kendte fra den gamle han. Fuglene 
blev sat i en kældervoliere, idet jeg håbede at kunne skaffe en af det 
f rigtige køn i løbet af vinteren. Jeg blev dog senere klar over, at det var 

et par. Hunnen gik i voldsom fældning, da de kom ind, og blev faktisk 
ikke helt så stram i fjerdragten, som jeg kunne ønske mig resten af vin¬ 
teren. 

• Sidst i april lukkede jeg op ud til den ydre voliere (7x2x1,80 m) hver 

eftermiddag nogle timer. Fuglene nød dette overordentlig meget og be¬ 
gyndte i løbet af nogle dage at flyve rundt med ganske små strå i næb- 
bet. 

Imidlertid var det jo endnu alt for koldt for fuglene at være ude om 
natten, så jeg gennede dem ind hver atten. De viste dog mere og mere 
tegn til at ville yngle, så ca. 1. maj satte jeg nogle ballonreder op i kæl¬ 
dervolieren idet jeg tænkte, at fuglene måske ville bygge i kælderen. 

Det slog til. Fuglene udvalgte omgående en rede siddende ca. 1 m over 
gulvet, ganske frit og med indgangen vendende mod lyset. De byggede 
udelukkende af kokostaver, en ikke særlig solid rede, som de forede 
med hundehår, små fjer o. 1. 

De grønryggede gik sammen med 11 par andre astrilder og bæltefin¬ 
ker, men viste ikke nogen som helst ufredelighed, tværtimod, når andre 
fugle satte sig på deres rede og kiggede ind, kiggede de grønryggede 
blot interesseret ud på dem uden at flyve ud og jage dem væk, som 
man ser hos de fleste andre arter. 

Jeg var stadig meget skeptisk overfor redebygningen, idet hunnen 
trods omhyggelig pleje, endnu var temmelig uordentlig i fjerdragten. 
Den var dog tilsyneladende i udmærket kondition alligevel. Det beviste 
den også ved at lægge tre æg. De var buttede, næsten hvide og ca. 9 mm 
lange. 



Den 9. maj 1965 rugede fuglene. Begge fugle rugede skiftevis og lå me¬ 
get fast. For at forberede opmadningen af eventuelle unger, begyndte 
jeg nu at fodre så varieret som muligt. Der blev givet tropeblanding, 
græsfrø, blå valmue. En del af frøet blev lagt ved siden af vandbassinet 
i den ydre voliere hver dag og overhældt med vand, således at det blev 
blødgjort og om muligt spirede, hvad jeg dog ikke havde særlig tiltro 
til, da det endnu var meget koldt i vejret. Desuden hver dag findelt 
hårdkogt æg blandet med »Kanariengold« og lidt ituklippede melorme. 
Nu vidste jeg fra tidligere opdræt af andre fugle, at uden friske myreæg 
er det næsten umuligt. Men myreæg var umulige at finde på denne tid 
af året, og jeg tænkte da, om jeg måske kunne vænne fuglene til at tage 
dafnier i stedet. De blev fanget hver dag og givet i badebassinet i den 
ydre voliere. Fuglene viste straks interesse for disse, og det viste sig 

senere da ungerne kom, at der blev anvendt store mængder af dafnier 
til opmadning. Grønt har jeg ikke set fuglene tage noget videre af, men 
i en friluftsvoliere kan fuglene jo godt tage en hel del ting, der ikke la¬ 
der sig kontrollere. 

Den 21. maj 1965 konstateredes 3 unger. Ungerne var mørke i løden 
og forsynet med grålige dun. Rugetiden må altså være ca. 12 dage. De 
første 8-10 dage blev den ene af forældrene på reden og varmede unger¬ 
ne, derefter begyndte de begge at fouragere ude i friluftsvolieren, som 
nu var åben både nat og dag. Som før nævnt var det store mængder 
dafnier, der blev brugt til opmadning, og selv da myreæggene begyndte 
at dukke op, var det stadig dafnierne, der udgjorde hovedparten af »det 
levende«. 

Ungerne trivedes udmærket og voksede hurtigt til. Da de var omkring 
en halv snes dage gamle begyndte fjerene at bryde igennem, først som 
< hårde stabbe, men hurtigt foldende sig ud. 

Den 9. juni 1965 skete der noget mærkeligt. Jeg havde i nogle dage 
lagt mærke til, at der i den ydre voliere var begyndt redebygning i en 
ballonrede ophængt ca. 1,30 m oppe på væggen. Reden hængte temmelig 
^ frit, og jeg var spændt på, hvem af fuglene det var, der byggede. Det 

viste sig til min forbavselse at være de grønryggede, der den nævnte 
dato havde lagt 4 æg, og såvidt jeg kunne se, var begyndt rugning. Jeg 
var nu forberedt på, at de gamle ville lade ungerne i stikken, som man 
ofte ser. Dette var imidlertid ikke tilfældet. Ungerne blev passet eksem¬ 
plarisk af forældrene, som stadig skiftedes til at ruge. 

Den 11. juni 1965, altså 21 dage gamle, fløj ungerne ud af reden. De 
fløj straks ud i den ydre voliere, hvor de førtes af den af de gamle fug¬ 
le, der ikke i øjeblikket rugede. Ungerne lignede de gamle overordentlig 
meget. Medens de allerfleste af fugleungerne af de forskellige arter er 
grålige med sort næb og først en rum tid derefter får de for arten ka¬ 
rakteristiske farver, så har ungerne af de grønryggede de samme farver 
som forældrene med det samme. Næbbet er dog glinsende sort, ligesom 
løb og tæer. Ungerne gik hurtigt ind i den nye rede, hvori forældrene 
rugede, tildels tilskyndet af forældrene, der med kaldelyde ivrigt søgte 
at lokke dem. 

f 

Denne rede betragtede de som deres opholdssted i de kommende da¬ 
ge. De fløj rundt i volieren, men var mange gange om dagen inde i de 
gamles rede. De gamle passede dog troligt deres æg. Da ungerne havde 
^ været ude i ca. 8 dage var de fuldt på størrelse med forældrene og ad¬ 

skilte sig egentlig kun fra disse ved deres helt sorte næb. En anden 
iagttagelse: I det mindste en af ungerne er en han, idet den også på 
dette tidlige tidspunkt forsøger at kvidre, hvilket absolut ikke lykkes. 

Een af grundene til, at jeg har skrevet denne beretning er, at jeg un¬ 
der min søgen efter litteratur om den grønryggede, fandt en artikkel i 
»Stuekultur« juni/juli 1961, hvor et opdræt beskrives. Der er en del af 
disse oplysninger, der passer udmærket med mine erfaringer, men der 

er andre, der er stærkt afvigende, således tiden i reden, der i det ene 
tilfælde er 12 dage, medens de hos mig var 21 dage i reden. Ligeledes 
farverne, der i »Stuekultur« beskrives som noget afvigende fra forældre¬ 
nes, medens de hos mig var meget lig forældrene, Næbbet angives som 
mørk homfarvet. Hos mine unger var det glinsende sort. Forfatteren af 
artiklen giver måske selv svaret, idet han skriver om de meget individu¬ 
elle forskelle, der er hos vore fugle. En anden årsag er måske, at unger¬ 
ne i det ene tilfælde er kommet så meget tidligere ud af reden. 

Hjemkommet fra ferie i dag (10. juli), har jeg konstateret 1 stk. ny¬ 
født unge, men har altså ikke kunnet kontrollere noget i de sidste 14 
dage. Måske er det første kuld æg ikke passet, hvorefter fuglene har 
lagt nye. De tre unger er nu fuldstændig mage til de gamle og er blevet 
taget fra i dag. E. Grimstad. 


Opdræt af blommehovedet ædelparakit 

Psittacula cyanocephala 

På opfordring vil jeg gerne skrive et par ord om mit opdræt af blom¬ 
mehovedet ædelparakit, denne dejlige parakit på 36-37 cm er fra Forin- 
dien og Ceylon. 

Hannen: Grøn, hovedet er blommefarvet med sort strube og halsbånd. 
På vingen har han en rød plet. Halen er blå med hvidgul spids. 

Hunnen: Ligner hannen, men hovedet er gråt og hun har ikke den røde 
plet på vingen. 

I november 1964 købte jeg parret af en kammerat og satte det i mit 
fuglehus i en indendørs voliere, der var 1 m bred, 1,25 m lang og 2 m 
høj. Derfra havde fuglene adgang til det fri i en voliere, som var 1 m 
bred, 2 m lang og 2 m høj. De har gået ud og ind som de ville hele vin¬ 
teren, inde i huset var der cirka 23 graders varme. 

I februar i år hængte jeg en kasse ind til dem, den var 27x27x35 cm 
og som redemateriale fik de trevler fra et piletræ. 

Kort tid senere så jeg gentagne gange, at fuglene parrede sig og det 
mest interessante derved var, at fuglene parrede sig i luften, jeg har al¬ 
drig iagttaget, at de har parret sig på pind. 

Den 25. marts lå det første æg i kassen og den 27. marts var der 2 æg. 
Så turde jeg ikke kigge mere før end den 10. april, da jeg til min store 
glæde så, at der var 5 æg, de var hvide og næsten runde. 

Nu var det jo spændende, om hunnen ville passe æggene og om de 
var befrugtede. Ventetiden syntes mig meget lang, men endelig, da jeg 
kom op for at fodre den 1. maj, hørte jeg en meget svag pippen fra 
kassen. 

Den 6. maj tog jeg mod til mig og lindede låget på kassen og stor 
blev min glæde, da jeg så 4 unger og et æg og yderligere glad blev jeg, 
da hunnen madede ungerne medens jeg stod og så ned til dem. Fra den 
dag, da hunnen havde lagt det andet æg, og til ungerne var 21 dage 
gamle, så jeg hende overhovedet ikke forlade kassen. Hunnen ruger a- 

lene og mades al hannen, men fra ungepie var 21 dage gamle har hun 
ikke varmet dem. Den 16. juni kom de to første unger ud af kassen og 
den 20. juni de to sidste, det 5. æg var ubefrugtet. 

I den første tid, efter at ungerne er kommet ud af kassen, er de me¬ 
get ubehjælpsomme, de er grønne og på størrelse med en dværgpape¬ 
gøje, de mades i den første tid af forældrene. 

Fuglene har, lige siden jeg fik dem, fået og får stadig følgende: æbler, 
gulerødder, salathoveder, solsikke, havre, hvede og syv slags hirse, og 
det samme har de madet ungerne op med. 

Det blev til et lokalt første-opdræt i Holbæk og omegns fugleforening. 

(sign.) Bent Larsen 


Lidt mere om Shamadroslen 

I tilslutning til Albrecht-Møllers artikel om Shamadroslen i »Stuefug- 
I lene« s aprilnummer kan følgende uddrag fra dr. med. W. Otto's bog 

»Die Schamadrossel«, der udkom i 1911, måske have interesse. 

På jorden kommer Shamaen kun sjældent i sine naturlige opholds¬ 
områder, den ynder at tage insekterne på de øvers te kviste i buskadser- 
é ne i junglerne, hvor den lever ensomt. Som følge af dens ensomme til¬ 

værelse, bliver en som ældre indfanget fugl aldrig rigtig tam, den ved¬ 
bliver at være sky og bliver let forskrækket af enhver usædvanlig fore¬ 
teelse. Køber man en Shama, som synes påfaldende tam, vil det som re¬ 
gel være en fugl, der som ung er taget fra reden og opmadet af indfød¬ 
te. Dersom man kan vælge, står man sig ved at køb^ en ung men ikke 
tam fugl. 

Shamaens sang overgår både nattergalens og den amerikanske spotte- 
drossels i velklang, fylde, righoldighed og afveksling, men her har de 
som ældre indfangede fugle en fordel, idet de både er de bedste sangere 
og de bedste imitatorer. Generelt kan sangen deles i to afsnit, nemlig 
den egentlige natursang, der består af snart faldende, snart stigende, 
jublende, klangfulde og harmoniske men også rytmisk hendøende toner, 
samt de tillærte strofer i sangen, nemlig strofer fra andre fugle i Sha¬ 
maens hjemland, eller - hvis den har været her i længere tid - strofer 
fra de bedste sangere blandt vore fugle eller fra andre lyde, som fuglen 

♦ hører, men den har dog en tilbøjelighed til kun at optage og gengive 
gode ting. 

Dog er det undertiden ubehageligt for ejeren af en Shama, selv om 
fuglen er en prima sanger, at den i tiden, da’ dens kønsdrift er stærk 

• og hvor sangudfoldelsen når sit højdepunkt, hyppigt gentager samme 
strofe mere end 20 gange. Dette er virkelig en af Shamaens skyggesider, 
som man dog kan modvirke ved at give den mindre pirrende foder, f. 
eks. tørrede myrepupper. Derved vil »langhalen« snart igen gå over til 
at yde sine mere afvekslende sangpræstationer. 

Nyimporterede Shamadrosler giver man straks 4-6 melorme og skulle 
de ikke ville tage dem, giver man edderkopper, som man hele året igen¬ 
nem let kan finde på lofter, i kældre, i stenbunker i det fri, i skure. 

pakhuse o. s. v. Edderkopper tager Shamaen øjeblikkeligt, sandsynligvis 
fordi den i sit hjemlands jungletykninger fortrinsvis emærer sig af 
dem. Har man friske myrepupper, giver man fortrinsvis Shamaen dem, 
men ellers kan man give tørrede myrepupper, som i 3 timer er opblødt 
i mælk, hvorved de omtrent får samme udseende og smag som de fri¬ 
ske; myrepupper kan man give i ubegrænset mængde. Efter fuldstændig 
akklimatisering, som antagelig vil vare cirka 6 uger, kan man vænne 
fuglen til et universalfoder. Mange af disse har dog den fejl, at de inde¬ 
holder knust hamp, Muska eller revet franskbrød, eller måske alle disse 
ting, og det betragter jeg som en stor fejl. Hamp er en narkotisk plante, 
der ikke er egnet for frugt- og insektædere. Også brød eller æggebrød 
holder jeg for uhensigtsmæssig, da Shamaen ikke har fordøjelse til sti¬ 
velsesholdige næringsmidler. 

Dr. Otto giver derefter en længere beskrivelse af, hvorledes man kan 
og bør fremstille sit eget insektæderfoder at guldsmedelarver, forskel¬ 
lige biller og andre insekter, hovedsageligt dog edderkopper, som tørres 
og enten stødes til pulver i en morter eller males i en mølle eller kværn 
og derefter advarer han kraftigt mod følgende ting, der kan forårsage 
Sygdomme eller døden for en Shama: Spyfluelarver (maddiker), som 
stammer fra kød; Muska, der er fremstillet af oversøiske insekter, som 
indeholder rigeligt af både jod og kogsalt. Dr. Otto hævder, at disse 
stoffer let forårsager mange sygdomme hos insektædende fugle og han 
naévner nyrebetændelse, tarmbetændelse, læggenød, besværlig eller for¬ 
sinket fældning, hjernekrampe og sår på fødderne. Som tidligere nævnt 
må hamp undgås, men også sepia og mørtelkalk må være forbudt for 
insektædere. Dr. Otto hævder, at for langsom fældning eller det abnor¬ 
me og hurtige fjertab, som undertiden gør nogle fugle ganske nøgne, 
skyldes hamp, samt at kalk kun må gives som organisk kalk, d. v. s. 
som kalk, der har passeret dyriske organismer, f. eks. æggeskaller, eller 
insekter, hvoraf mange i indtil 20 % af deres legemsvægt består af kalk. 

Frugt ynder Shamaen ikke, hvilket med dens levevis i junglerne i e- 
rindring ikke kan undre os. Kun tyttebær, rønnebær og små rosiner 
tages af nogle individer; man kan både give disse ting i blandingsfoder 
og separat i foderskåle. 

Om den normale fældning siges, at »den lille fældning« foregår i april 
og »den store fældnings i august og at fældning ikke er en sygdom, selv 
om mange betragter den som en sådan, fordi specielt insektædeme i 
lældetiden er udsat for mange farer. Pludselige temperaturfald eller 
store forandringer i lufttrykket kan f. eks. bevirke, at fuglene taber alle 
fjerene. I så fald skal fuglene naturligvis gå så varmt, at mangelen på 
den beskyttende fjerdragt udlignes, men de skal tillige have meget mere 
nærende foder og de bør isæt have mange edderkopper, som specielt 
på grund af deres store kalkholdighed indvirker gunstigt på fældnin¬ 
gens forløb. 

Den ofte anbefalede metode, at trække enkelte fjer for at sætte fæld¬ 
ningen i gang eller for at befordre en fældning, som går for langsomt. 


197 


frarådes for insekædende fugles vedkommende, specielt for Shamaens. 
Dels kan man risikere, at der mangler farvestof i fuglens organisme 
netop i den periode, så fjerene bliver misfarvede, dersom det lykkes at 
forcere fældningen. Dels vil varmebehandling og fodring med nærings¬ 
rige stoffer virke bedre og i de fleste tilfælde være tilstrækkelig til at 
fremkalde en normal fældning. Og endelig er Shamaen en så sky og let 
påvirkelig fugl, der - særligt i fældetiden - let kan tage alvorlig skade af 
at blive ophidset, at man ikke bor indfange den og holde den fast om¬ 
sluttet af en hånd, hvilket jo vil være nødvendigt for at kunne trække 
dens fjer. Kun erfarne fuglefolk bør gøre dette forsøg og kan måske 
uden større risiko trække en eller to fjer for at forcere en for langsom 
fældning, men det må da være en betingelse, at fuglen i forvejen er fod¬ 
ret således, at den absolut ikke kan antages at mangle noget i organis¬ 
men. 

Endelig vil det allerbedste middel til at undgå fældningsbesværiighe- 
der være, at Shamaen har tilstrækkelige bevægelsesmuligheder. De be¬ 
tyder, at den ikke blot har et meget stort bur, men at den også i flere 
timer hver dag får lejlighed til at flyve frit i et ikke for lille værelse 
eller på endnu større plads. Den større bevægelse, som den derved kan 
få dg som den nok skal vide at benytte sig af, bevirker et langt bedre 
stofskifte. Foderet bliver bedre fordøjet, næringsstofferne optaget lette¬ 
re og bedre i blodet og kommer derved mere effektivt ud i alle organer 
og øvrige dele af fuglens krop. Man må nemlig stadig betænke og huske: 
En fugl lever ikke af, hvad den æder, men af hvad den fordøj er. 

Dette og meget mere skrev dr. Otto for over et halvt århundrede si¬ 
den. Man kan vel ikke være enig med ham i alle detailler og der er da 
også gjort nye opdagelser siden da. Vor »Claus« stiller f. eks. ved bordet 
til vore måltider og kræver højlydt, hvis han ikke får det straks, frisk 
franskbrød i småbidder hos min kone, æggeblomme og mild ost, ligele¬ 
des serveret i småbidder hos mig. Han vil også meget gerne have fint¬ 
hakkede hasselnøddekæmer og lidt friskt grønt, som f. eks. julesalat, 
mælkebøtteblade og blade af bestemte potteplanter i vore stuer, men 
mærkværdigvis ynder han også at fortære tørre blade af de samme 
planter. Hvormeget fuglen absorberer af disse stoffer er det vanskeligt 
at konstatere, men dens afføring er fin (det kan vi meget let konstatere 
forskellige steder i vore stuer), så skade volder franskbrødet i alle fald 
ikke. Dr. Otto går iøvrigt meget let hen oyer grønt som fodermiddel, 
men hans blandingsfoder kan måske have interesse og her er recepten: 

Gulerod eller æble rives enten sent om aftenen eller tidligt om morge¬ 
nen og blandes med majsmel (ikke klid), og heri kommes myrepupper 
og insektpulver bestående af pulveriserede oldenborrer, græshopper, 
Weisswurm etc. Det hele blandes omhyggeligt, pakkes ind i rent papir 
og presses lidt ved at man lægger en tung bog ovenpå denne pakke. 
Efter 3-4 timers forløb løsner man fodermassen med en gaffel eller med 
hænderne og har da et dejligt tilpas fugtigt, men ikke klistret foder, 
som alle fugle både gerne æder og udmærket kan fordøje. 

I efterårstiden kan man tillave denne blanding med hyldebær (1 del 
bær til 7 dele pupper), der skal være modne og mases sammen med 
pupperne med en gaffel. Blandingen kan tillige laves med mælk som 
fugtemiddel, hovedsagen er, at de tørrede myrepupper opsuger så me¬ 
gen fugtighed af saften fra enten gulerod, æble, hyldebær eller mælk, at 
pupperne svulmer op og bliver lige så bløde som friske pupper og at 
blandingens konsistens hverken er for tør eller for fugtig, hvilket altså 
reguleres ved brugen af majsmel, der kan opsuge temmelig meget af 
de nævnte safter. 

Dr. Otto betoner kraftigt, at de anvendte insekter skal være omhyg¬ 
geligt tørrede og være stødt eller malet til fint pulver, før de bruges i 
blandingen, da de ellers let kan bevirke, at der opstår meget skadelige 
skimmelsvampe i denne. Avn, 


Fra boghylden- 

Curt af Enehjelm: ^Papegøjebogem, J. Fr. Clansens forlag, 2. udgave, 
91 sider, rigt illustreret med gode og oplysende billeder. 

Det er svært stadig at finde superlativer nok til Curt af Enehjelms 
stadigt forbedrede og ajourførte nye udgaver af hans fuglebøger, men 
her synes jeg han har overgået sig selv, og jeg har ved gennemlæsningen 
af bogen lært meget - og er blevet mindet om mere, som jeg nok havde 
hørt før, men næsten glemt. 

Og jeg vil tro, at som det er gået mig, vil det gå enhver, som får den¬ 
ne aldeles uundværlige bog for alle papegøjevenner, i hånden. 

Det skulle faktisk være et krav, at man skulle købe og læse den bog, 
når man anskaffede sig en papegøje - så ville mange skæbnesvangre 
fejl kunne undgås, store lidelser for dyrene på grund af ukyndighed 
eller fejlagtig vejledning, indskrænkes eller udelukkes - og fuglevenner 
ville få sand glæde ved at holde papegøjer, der kan blive fugle og ven¬ 
ner for hele livet - 

for disse få kroner — 

Det er især den praktiske del alle har brug for, men en kort omtale 
af de almindelige papegøjearter omtales i halvdelen af bogen, og ved 
flere af arterne gives kostplan, eller særligt foderkrav, eller særlig ad¬ 
færd. 

Udvalget af de omtalte arter kan altid diskuteres, og for at holde pri¬ 
sen på bogen overkommelig, må enkelte af de arter, man gerne så om¬ 
talt, udgå. Så er opdræt af de beskrevne arter for de allerflestes ved¬ 
kommende ajour her i landet indtil 1964, hvilket også er en stor fordel. 

Jo, den bog skal nok blive solgt - det er en af de håndbøger, som 
ikke behøver nogen anbefaling - den anbefaler sig selv. 

Albrecht-Møller 

Ædelparakitter og Conurer 

Det glæder mig meget at se, at De skriver i bladet, at man er velkom¬ 
men til at skrive, hvis der er nogle bestemte fugle, man gerne vil have 
lidt mere at vide om, ligeledes er jeg glad for, at spørgekassen igen er 
blevet indført, da der jo er mange som bor i provinsen, der faktisk kun 
er medlem for at få det grønne blad, da de jo ikke kan komme til mø¬ 
derne i København, som gammel københavner og flerårigt medlem af 
F. f. F., kan jeg sige at jeg tit endnu savner de hyggelige møder i Frede¬ 
riksberg Alle. 

Nu er det jo selvfølgelig altid let at kritisere, men jeg synes, at ihvert- 
fald for papegøjemænd, har det grønne blad været meget magert den 
sidste tid, det er mit indtryk, at der bliver flere og flere papegøjefolk, 
muligvis på småfuglenes bekostning, det kan måske nok siges at være 
beklageligt, en kendsgerning er det jo, at der er mange papegøjer rundt 
omkring, som aldrig kommer til at yngle, fordi det ikke er muligt, at 
læse sig til noget om deres pleje, jeg tænker her særligt på tropefugle¬ 
nes liv i fangenskab, som vel indtil Papegøjebogen foreligger færdig, er 
den største fuglebog vi herhjemme har, der står således i Tropefuglenes 
liv i fangenskab, at hos den Blommehovede parakit er $ skulderplet 
brun, nu har jeg haft 1,1 i flere år og på min $ er der ipgen skulderplet, 
men dette at det stod der i bogen gav anledning til en masse bytten 
omkring og usikkerhed, inden jeg fandt ud af, at det endelig var 1,1 jeg 
havde, idet det jo skal bemærkes, at de Blommehovedede man køber 
hos fuglehandleren, som regel er unger, der enten slet ikke er udfarvet 
eller kun halvt udfarvet, iøvrigt har jeg kun godt at sige om den Blom¬ 
mehovedede, det eneste minus den har er, at den trods rolig omgang vedr 
bliver at være noget sky, og absolut ikke egner sig til burfugl, dette skri¬ 
ves fordi jeg har kendskab til et par tilfælde, hvor menesker er faldet 
for fuglenes elegante form og fine farver og tænker, ja, ja, de falder jo 
nok til ro, nå men det var et lille sidespring fra omtalte bog, der står 
ligeledes, at hos Skæg-parakitter (Rosenbrystet ædel-parakit) har $ 
kun sort næb sålænge den er ung, således at forstå, at man kan forven¬ 
te, at den i lighed med 3 får rødt næb. Efter at have haft en med sort- 
næb og en med rødt næb i længere tid, og ved at ham, jeg købte den 
med sort næb, altså $ af, har haft den mindst år, samt at have 
talt og skrevet med flere mennesker om det, er jeg kommet til den slut¬ 
ning at 9 permanent har sort næb, altså har 9 af Skæg-parakit livsva¬ 
rigt sort næb, det er et af mine spørgsmål? Næste spørgsmål er, at da 
jeg for et par år siden skrev om opdrættet jeg havde af Rødbuget-pa- 
rakit, blev lovet et yderligere referat om opdrættet af Pyrrhura perlata, 
da jeg er meget interesseret i Pyrrhura slægten, og har et par arter, 
kan De nok forstå at 2 år er længe at vente på fortsættelsen af en ar¬ 
tikel. 

K, Mikkelsen, 
Nymarksvej 1, Nørresundby. 

De har ret, der har den sidste tid ikke været så mange artikler om pa¬ 
pegøjer, og det er med føje. Jeg vil naturligvis, i øjeblikket hvor vi arbej¬ 
der med "Papegøjebogen", helst skrive om dem, for det er lettest, når vi 
alligevel har stoffet present - men jeg skal også passe på, at det ikke kan 
mærkes på bladets stof, at det er et annex til bogen - men jeg skal nok i 
næste nummer komme med en artikel. 

Vedrørende Deres særlige interesse i Ædelparakitter skal anføres: 

Blommehovedet Ædelparakit, Psittacula cyanocephala cyanocephala, 
er hunnen i "Tropefuglenes liv i fangenskab" angivet med en purpur¬ 
brun vingeplet og det er en fejl. Som rigtigt angivet har hunnen gråt ho¬ 
ved, men mangler helt den røde plet på vingerne. Forøvrigt er det det 
kønsmærke, som først viser sig hos hannerne, det kan skimtes inden ho¬ 
vedet begynder at få blommeglansen. 

Skægparakit, Psittacula alexandri fasciata, Hannen har rødt ovemæb 
og sort undemæb, men hunnens næb er helt sort. 

Rosenbrystet Skægparakit, Psittacula alexandri alexandri. Her har 
hannen helt rødt næb, altså både over- og undemæb, og hunnen ligeledes 
hele livet, medens ungernes næb er gulgråt. 

Adskillelsen mellem^ disse to arter grundes bedst på størrelsen, idet 
den almindelige skægparakit er den største, den måler 350-400 mm, og 
den rosenbrystede skægparakit 335-350 mm, og så har den jo det stærkt 
rosafarvede bryst og bug. 

Blåkindet Conure, Pyrrhura perlata, omfatter tre underarter, og det 
har indtil nu været umuligt at få indforskrevet litteratur om dem, så¬ 
ledes at man med sikkerhed har kunnet beskrive dem, og den slags skal 
jo være korrekt. De kan jo bare se, hvad disse ovenfor anførte små u- 
korrektheder har afstedkommet for Dem, så jeg håber. De tilgiver mit 
^mdte løfte. 

Yngler japansk opdrættede fugle ikke godt i Danmark? 

Ikke så helt sjældent hører man udtalelser om, at japansk opdrættede 
fugle er af mindre god kvalitet og ikke er noget værd som ynglefugle. 
Det er dog langtfra alle danske liebhavere og opdrættere, som er af deri 
mening, men nogle har altså haft dårlige erfaringer og en hel del fugle, 
der er blevet indført enten direkte fra Japan eller via andre lande, har 
ikke bragt deres ejere her i landet de ønskede resultater eller er døde 
efter ret kort tids forløb. 

At japanske opdrættere er dygtige er vel få fuglefolk i tvivl om. Ja¬ 
panerne har både frembragt nye fugleformer og opdrættet kendte arter 
i nye farver og det er almindelig kendt, at de har eksporteret store 
mængder af disse forskellige fugle både til Europa og Amerika. 

Selv om den japanske mågefinke oprindeligt menes at være frem¬ 
bragt af kineserne, så har japanerne dog måske haft en finger med i 
dette spil og de har i alle fald forstået at gøre sig således gældende for 
denne fugls vedkommende, at Japan af det langt overvejende flertal af 
fuglefolk betragtes som mågefinkens oprindelses- og hjemland - den al- 


mindelige betegnelse: japansk mågefinke er vel ikke uden indflydelse 
på denne mening, men er måske mere et resultat heraf. 

Den blå mutation af Agapornis personata - maske-dværgpapegøjen - 
har også i stort antal været eksporteret fra Japan - om mutationen også 
er opstået der, vides ikke med sikkerhed, den er i hvert fald også opstå¬ 
et andre steder - men foruden den blå er også fra Japan udført både 
gule, hvidblå og isabelfarvede maskedværgpapegøjer. Også mange andre 
tropefugle er opdrættet og i store mængder eksporteret fra Japan, navn¬ 
lig fugle, som i de vestlige lande har været stærkt efterspurgt og ikke 
netop har hørt til de billigste arter. Denne eksport finder stadig sted i 
stor udstrækning og af de europæiske lande har især Holland stadig væ¬ 
ret stor aftager af japanske fugle, som derfra er blevet vidt udbredt og 
bl. a. i stort antal er nået til Danmark. 

Det må altså have en vis interesse at få konstateret, om alle disse 
fugle virkelig skulle være mindre gode avlsdyr, eller om påstanden at 
de ikke er det, ikke har anden bund i virkeligheden, end at forholdsvis 
få uheldige købere af japanske fugle har formået at give deres omtale 
stor udbredelse. Det er vel næppe muligt at træffe nogen generel afgø¬ 
relse i dette spørgsmål, dels er det altid risikabelt at generalisere og 
dels kan så mange faktorer spillle ind, at årsagerne til held eller uheld 
med disse fugle antagelig kun meget sjældent kan konstateres med sik¬ 
kerhed og endelig er det næppe muligt at få en oversigt over, hvor man¬ 
ge japansk opdrættede fugle, der i virkeligheden er årsag til, at den al¬ 
mindelige mening om deres mindre gode kvalitet er opstået. 

At de mange faktorer, som må tages i betragtning ved en undersøgel¬ 
se af det i overskriften opstillede spørgsmål, skal her kun nævnes nogle. 
Først må man vel spørge: Hvem er den japanske eksportør? - Næppe 
alle eksportører i Japan er lige reelle, har lige stor erfaring i at opkøbe 
de figtige fugle, i at opbevare og forpleje fuglene rigtigt indtil de kan få 
dem solgt; de er næppe heller alle lige dygtige til at emballere og for¬ 
sende fuglene på den rigtige måde eller det rigtige tidspunkt, så tab 
under forsendelsen af disse grunde kan undgås. Dernæst kommer de 
samme forhold i betragtning for importørens vedkommende, da han og¬ 
så må regne med at have fuglene i sin varetægt i kortere eller længere 
tid, inden han kan få dem afsat og da han også ofte skal forsende fug¬ 
lene til et andet land. Og skal fuglene så måske efter kort tids forløb 
sendes f. eks. fra Holland til Danmark, er det jo langtfra sikkert, at de 
har overstået rejsens strabadser fra Japan til Holland, inden de atter 
skal på rejse. Hvordan den danske importør kan forpleje og anbringe 
fuglene, hvor længe de skal sidde hos ham, før de havner hos en fugle¬ 
handler, hvordan forholdene er der og hvor længe det varer før fuglene 
kommer en liebhaver eller opdrætter i hænde, må også komme i be¬ 
tragtning. Og er fuglene så endelig ankommet til deres blivende sted, 
vil ejerens behandling af dem og forholdene hos ham være af afgørende 
betydning for, om de kan blive gode ynglefugle! 

Erhverves fuglene af en erfaren fuglemand, der tålmodigt giver dem 

tid og ro til at overvinde følgerne af alle de strabadser, de hidtil har 
været ude for, som søger at tilfredsstille deres krav til plads, lys, foder, 
renlighed og som søger at gøre dem trygge og få dem i den rette kondi¬ 
tion inden han tænker på at få dem til at yngle - og hvis de tilmed har 
Xindgået smitte eller sygdom iøvrigt - så er der gode chancer for, at de 
vil blive gode ynglefugle og - hvis uforudselige men hændelige uheld 
undgås - gøre den mindre gode mening om dem på grund af deres af¬ 
stamning til skamme. 

Dersom fuglene derimod bliver købt af en mindre erfaren fugleholder, 
som kun tænker på at få unger af dem så hurtigt som muligt og hvis 
forstand på eller vilje til at give dem de rette forhold og den omhygge¬ 
lige pleje, som de nødvendigvis må have efter alle de omskiftelser, de 
har været ude for - ja, så er det sandsynligt, at de vil bekræfte teorien 
om, at japanske fugle ikke holder længe og ikke giver gode yngleresul- 
tater. 

Der er altså mange led i den kæde af forhold, som kommer i betragt¬ 
ning, før en rimelig bedømmelse af de japanske fugle kan træffes og 
svigter blot et af disse led, kan man ikke laste fuglene for deres mang¬ 
lende udholdenhed eller yngleevne, lige så lidt, som man kan laste 
dansk opdrættede fugle, der har været ude for uheldige forhold, for det 
samme. 

For nu at give et yderligere bidrag til belysning af det opstillede 
spørgsmål skal her berettes om et opdrætsresultat af japansk opdræt¬ 
tede Gouldsamadiner. Det er langtfra at være et ekceptionelt eller sjæl¬ 
dent opdræt, men vi er glade for resultatet, specielt fordi det er opnået 
med det første par af disse fugle, som vi har ejet, plejet og kunnet gøre 
erfaringer med. 

Forinden fuglene blev taget hjem, indrettedes et bur til dem. Det var 
62X31X54 cm henholdsvis bredt, dybt og højt og blev placeret i vor op¬ 
holdsstue cirka 15 cm indenfor et vestvendt vindue og lidt højere end 
vinduespladsen, så varme fra radiatoren under denne kunne beskytte 
mod kulde og træk fra vinduet. I buret anbragtes to »træer«, d. v. s. to 
frugttræsgrene med skråt opadvendte sideskud, der anbragtes således, 
at nogle af sidegrenene både gav bekvem adgang for fuglene til, men og¬ 
så gav lidt skjul for den store, lukkede kurverede. Denne har træbagvæg 
og anbragtes cirka 10 cm under burets tag, så fuglene bekvemt kunne 
sidde ovenpå reden i burets ene hjørne. Reden vender siden til lyset, så 
dette ikke falder ind i reden (fugleungerne hos denne art har jo selvly¬ 
sende papiller og skal altså ikke have lys i reden), men reden skal være 
stor, fordi fuglene også parrer sig inde i den. Netop fordi reden er stor, 
anbragtes den straks, da den ikke kan komme ind gennem burets låger 
og en senere anbringelse derfor ville volde stor forstyrrelse for fuglene, 
medens de nu også straks opfattede reden som hørende med til »inven¬ 
taret«. Endelig anbragtes et par cirka 12 cm lange vandrette siddepinde 
højt i buret ved hjælp af 2 mm jemtråd boret ind i pindenes ender og 
bøjet således, at pindene rager 6-7 cm ind i buret fra men parallelt med 

gitteret. Disse lidt fjedrende pinde yndes meget af fuglene, de sidder 
ofte og pudser sig der, men sover ofte på de skråtstillede sidegrene. 
Små hængeskåle til foder anbragtes således på gitteret, at fuglenes 
ekskrementer ikke kunne falde ned i dem, men små foderskåle anbrag¬ 
tes også på bunden af buret, der tillige forsynedes med vandpumper og 
et badekar, som ophængtes udvendigt. 

Sidst i oktober 1964 blev et par rødhovedede Goulds, importeret fra 
Japan, sat ind i dette bur. I hver sin skål fandtes kanariefrø, hvid, gul, 
Senegal-, grå Japan- og nigerhirse, blå valmue- og græsfrø. Desuden var 
der tørre, opblødte og spirede hirsekolber, opblødt sandkage med drue¬ 
sukker, julesalat, grøn salat, vitakalk, knuste æggeskaller, lidt æble, 
appelsin, honningvand og nogle melorme. Senere, da vi blev klar over, 
hvad de ville æde og hvad de ikke brød sig om, fik de en frøblanding, 
opblødte kolber, sandkage, æggeskaller og alm. drikkevand. Fuglene fo¬ 
retrækker fremfor alt grå japansk hirse, men tager også en del ukrudts¬ 
frø og græsfrø, de udnytter også de forskellige hirsearter, men tager 
begærligt det opblødte kolbefrø og æder store mængder knuste ægge¬ 
skaller samt en del sandkage og masser af grønt. 

Allerede i slutningen af februar kom det første kuld på 3 unger på 
pinden med en dags mellemrum. Efter udflyvningen blev de kun madet 
af hunnen i et par dage, men af hannen i en fjorten dages tid. Derefter 
begyndte han at fjerne nogle af de indtørrede ekskrementer fra fljrve- 
hullets nederste kant i reden og både hunnen og hannen syntes at inter¬ 
essere sig for reden igen. De begyndte også at holde ungerne fra reden 
og dens omgivelser og navnlig hunnen jagede ungerne rundt i buret 
såsnart en af dem havde sat sig på reden eller i dens nærhed. Vi an¬ 
bragte derfor et bur mage til det beskrevne ved siden af dette og satte 
gennem endelågerne burene i forbindelse med hinanden, så fuglene 
kunne færdes i dem begge. Det bedrede forholdet i nogle dage, men 
snart ville forældrene ikke liave ungerne i redeburet mere, så vi lukke¬ 
de endelågerne og lod ungerne beholde det ene bur og forældrene fik 
redeburet, men vi lod burene stå tæt op ad hinanden. 

I slutningen af april kom det næste kuld på 2 unger på pinden. Begge 
kuld havde været på 5 æg. I første kuld var de to første æg ubefrugtede, 
i andet kuld var de alle befrugtede, men æg nr. 3 og 4 blev smidt ud og 
den i æg nr. 5 udrugede unge blev også smidt ud, den har åbenbart væ¬ 
ret for lille til at klare sig i forhold til de to først udrugede unger. Vi 
lagde den ind i reden igen de tre første gange, vi fandt den på burets 
bund, da den var spillevende. Første gang kom den ud igen efter nogle 
minutters forløb, anden gang først efter nogle timers forløb, og tredie 
gang blev den i reden i 2 døgn, men derefter fandt vi den død på burets 
bund. 

Den 8. og 9. juli kom tredie kuld på pinden, det bestod af 2 unger, så 
selv om kuldene er små, har vi ikke grund til at klage over parrets yng- 
levillighed og villighed til selv at made ungerne op. 

Det første kuld er nu store, kraftige unger, der så småt er begyndt at 

fælde og har fået grønlig farve på ryggen. Andet kulds to unger er end¬ 
nu større og meget fine. Dem har forældrene ikke jaget noget videre 
med, så de og sidste kuld går indtil videre sammen i det ene bur. Inden 
hannen holder op med at made de to sidste unger, bliver reden fjernet, 
men burene bliver ikke flyttet og ungerne heller ikke, da flytningen af 
Gouldsunger, inden de er udfarvede, normalt bevirker deres død. 

Sluttelig skal bemærkes, at flere af vore bekendte også har haft gode 
opdrætsresultater med japanske Gouldsamadiner. Gavn. 


BREVKASSEN- 

Hvorlænge ruger rosellaparakitter, min hun har ruget 24 dage og der 
er ikke kommet nogen unger endnu. P. P. i S. 

Hvis rosellahunnen har ruget fast, kan æggene godt kastes bort, enten 
er de klare, d. v. s. ubefrugtede, eller også er de blevet forkølede under¬ 
vejs. 

Der er netop i forrige blad og i dette under anmeldelserne af en au¬ 
stralsk fuglebog: Jan Harman's »Bird-keeping in Australia« pag. 51 og 
nærværende nummer om samme emne, begge bedes læst, flere udtalel¬ 
ser, der løser problemet. A.-M. 

Er hampefrø og æg sammen giftigt? G. S. i M. 

Med passende mellemrum dukker den skrøne op - sandsynligvis efter 
en gammel tysk artikel, men der er ført bevis på, at den skadelige virk¬ 
ning ved fodring med disse to emner er overdreven. Det skyldes sikkert, 
at det umodne frø kan være skadeligt, det samme gælder grønne rønne¬ 
bær. I dag skal man specielt passe på sprøjtede planter og grene, det 
kan fuglene ikke tage sig i agt for. A.-M. 

Hvor gamle skal nymfeparakitter være for at kunne yngle? P. P. i S. 

De kan yngle når de er ca. 9 mdr.,.for <J vedkommende måske endda 
tidligere, men de bør helst vente til de er 2 år, det giver de største kuld 
og kraftigste unger. Jeg har kendskab til et par fugle der ynglede inden 
$ blev et år - og aldrig gav mere end 2-3 unger. A.-M. 

Da spørgekassen nu igen er i bladet, har jeg et spørgsmål. Dette kan 
måske ikke besvares indenfor spørgekassens rammer, men i så fald hå¬ 
ber jeg på en artikel. Spørgsmålet drejer sig om Lessons Spurvepape¬ 
gøje, Forpus coelestis coelestis. Dens foretrukne levested i naturen og 
underarter. Der findes vel flere interessante ting om denne spurvepape¬ 
gøje. Hvis en artikel ikke er mulig, håber jeg De vil besvare ovenstå¬ 
ende spørgsmål. N. Aa. i K. 

Vi har omtalt Lessons Spurvepapegøje i forrige årgang, september 
1964 pag. 197-200 - i en artikel af mig - jeg medsender dette nummer af 
»Stuefuglene«, som måske har undgået Deres opmærksomhed. A.-M. 

Spidshalede bæltefinker 

I anledning af artiklen side 101 f. f. har vi modtaget: 

I 

Det er ikke helt rigtigt, når De i Deres artikel om den spidshalede 
bæltefinke siger, at der ikke findes fugle af ren race her i landet. Jeg 
importerede en del australske finker fra Australien sidst i 1959, heri¬ 
mellem også spidshalede bæltefinker. Dette kunne De naturligvis ikke 
vide noget om. 

Med venlig hilsen og tak 
C, Munch, Raabylille 

Nej, - men det er godt at få det at vide, og kunne fæstne det til pa¬ 
piret, så læserne er fuldstændig korrekt orienteret! 

Tak for det Munch 
Albrecht-Møller 


Opkrævning af kontingent er blevet dyr- 

det er steget til kr. 1,50, og i betragtning af, at kontingentet efter be¬ 
slutningen på sidste års generalforsamling for året 1965 66 er forhøjet 
til kr. 20,00 for indenlandske (for tilsluttede foreninger kr. 16,00) og 
d.kr. 23.00 for udenlandske medlemmer, kan der spares en del ved at 
girere kontingentet inden 15. september til foreningens giro 1385 
Tak om De Vil det! H. Christensen 


FORENINGEN FOR FUGLEVENNER 

»LANDSFORENINGEN« 


Formand Albrccht-Mdllcr, Christen Knlds allé 1, 

Kastrup. Uf 50 03 78 

Næstformand; Ove J. Mikkclstrup. Ærtemarken 63. 

Søborg tlf. 50 8862. 

Kasserer Helge Christensen, Dalgirdsparken 12. 

Lynge, tlf. Lynge 371 

Sekretær Aage V. Nielsen. Thorupgårdsallé 32. 

Vanløse, tlf. 71 61 40. 

Forretningsfører Flemming Overgaard. Krudttflrnsvej 72, 

Dragør, tlf. 53 11 53. 

Postgiro 1385. 

NÆSTE MØDE tirsdag den 10. august 1965 kl. 20 i Set. Andreasorde- 
nens selskabslokaler, Frederiksberg allé 11. 

SAMARBEJDET mellem danske fuglevenner 

Beretning fra kongressen og generalforsamlingen udsendes direkte til 
toreningerne sidst i august måned, da mange foreninger holder ferie 
indtil september. 

MØDELISTEN for august måned 1965. 

Dato, by, forening, mødested, ugedag, klokkeslet og evt. program: 

1. HOLBÆK 

HOLBÆK OG OMEGNS FUGLEFORENING. Søndag volieretur til Band¬ 
holm, meddelelse er givet medlemmerne direkte. 

1. KØBENHAVN 

D. K. K. (Kanarieklubben) intet møde i august, 

10. KØBENHAVN 

FORENINGEN FOR FUGLEVENNER. Møde Set. Andreasordenens sel¬ 
skabslokaler, Frederiksberg allé 11, F., tirsdag kl. 20. 

10. FREDERIKSSUND 

STUEKULTURFORENINGEN AF 1960. Intet møde i august. 

12. HOLBÆK 

HOLBÆK OG OMEGNS FUGLEFORENING. Møde hotel Isefjord tors¬ 
dag kl. 19,30. Kurt Jensen, Roskilde fortæller om fugle og viser lysbil¬ 
leder. 

19. KØBENHAVN 

D. U. K. (Undulatklubben). Møde hos T. W, Stapf, Højgaardsallé 59, 
Hellerup, tordag kl. 20. 

FASTLAGTE UDSTILLINGER 1965: 

Malmo, 10.-12. september 
Næstved, 15.-17. oktober 
Frederikssund, 15.-17. oktober 
Søborg, 23.-24. oktober 
Ringsted, 29.-31. oktober 
Glostrup, 13.-14. november 
Holbæk, 20.-21. november 

Husk nu venligst at indsende meddelelser om Deres forenings møder 
og andre arrangementer inden d. 15. august til næste nummer af bladet. 

Arbejdsudvalget 



MEDLEMMERS KØB 
SALG OG BYTTE 


Annoncer må skriftligt, senest den 15. i 
måneden være redaktionen i hænde. Chri¬ 
sten Koids allé 1. Annoncerne er gratis, 
men kun for medlemmer, antal af dyr må 
altid anføres af erhvervsmæssige grunde 


Sælges: 1,1 sivastrilder, 1,1 maskebæl tefinker. 

Hansen, Struensegade 35 st., København N., tlf. 35 73 08 eft. kl. 17. 


207 

Sælges: 1,1 3-årige rødvingede parakitter, 1,1 store, rødhovede paraguay 
parakitter. 

Købes: Etårige pennant-parakitter. 

Byttes: 1,0 etårig pennant-parakit byttes med 0,1 do. 

Carl F. Skaf te, Kildebo, Sorø. tlf. 396. 

Sælges: Undulatunger, normalfarvede og brogede, eller byttes med må¬ 
gefinker og zebrafinker, kanariefugle eller toppede undulater. 

H, Poulsen, Holme Olstrup. 

Sælges: 1,1 spidshalede bæltefinker, 1,1 ceresastrilder, 1,1 diamantfinker, 

2.2 mågefinker, 1,0 sommerfuglefinke, 0,1 atlasfinke. 

C. Munch, Raabylille pr. Stege, tlf. 038 13426 (aften). 

Købes: 1,1 hvidhovedet nonne, 1,1 trefarvet nonne. 

Bent Larsen, Kathrinevej 22, Holbæk. 

Købes: 0,1 løggrøn papegøjeamadine, 1,0 blåvinget solfugl. 

H. Høyer, Astridsvej 28, Kastrup, tlf. 50 57 10. 

Sælges: 2,1 sangparakitter fra maj 1965, pris pr. stk. kr. 85,00, 1,1 aurora- 
astrilder pris kr. 40,00, 3 dages returret. 

PoiiLErik Urth, Nørregade 3, Esbjerg. 

Sælges: 3,3 diamantfinker, 3,3 guldbrystet astrilder, 2,2 dråbeastrilder, 

2.2 brogede astrilder, 2,2 stor sommerfuglefinker, 1,1 korthalede bælte¬ 
finker. Evt. byttes med parakitter eller dværgpapegøjer. 

Laurits Petersen, Konsul Jensens gade 9, Horsens. 

Sælges: 1,0 alexanderparakit, 1,0 blommehovedet parakit, 1,1 skægpara- 
kitter, 2,2 rødbuget parakitter, 1,1 sorthalet conure, 1 Set. Thomaspara- 
kit, 1,1 rosenhovedet dværgpapegøjer, 1,1 orangehovedet dværgpapegøjer, 

I, 1 rødhovedet dværgpapegøjer, 2,2 sorthovedet dværgpapegøjer, 2,3 sod- 
brunhovedet dværgpapegøjer, 1,2 Nyazza dværgpapegøjer. 

Knud Jespersen, Kirkevej 70, Nr. Aaby, tlf. 12. 

Købes: 2,1 (unger) af 100 % ren-gule undulater med røde øjne. 

Sælges: 0,1 kinesisk dværgvagtel. 

Jan Harder, Elverhøjen 17 B, Herlev, tlf. 94 59 09. 

Byttes: 0,1 sivastrild med 0,1 korthalet bæltefinke, kontanter vedlægges. 
E. Grimstad, Tjæreby pr. Roskilde, tlf. Tune 268. 

Sælges: Engelske Lizard-kanarier kr. 50,00 pr. stk. Blå og grønne han¬ 
ner og hunner kr. 25,00 pr. stk. 

Th. Selberg, Toflegaards allé 40, 3. tv., Valby. 

Sæ/gev 2,2 sivastrilder, 2,2 Hecks spidshalede bæltefinker, 1,1 ringastril- 
der, 0,1 gulhovedet gouldsamadine, 1,1 rødhovedet gouldsamadiner. 
Købes: Maskebæitefinker - gerne ungfugle. 

Arne Hestnæs, Dyrhøjvej 11, Odense. 

Sælges: 1,1 3-årige turkisparakitter eller byttes med 1,1 Stanley eller an¬ 
dre australske parakitter. 

Købes: 2,0 agerhøneastrilder, 0,1 violblå eller grøn undulat. 

Charles Sunonsen, »Bækmark«, Holmstrup, Fyn. 

Sælges: 4 stk. spidshalede bæltefinker. 

Ernst Nielsen, Jerslev allé 10, Kastrup. 

Sælges: 1,1 bourksparakitter, 3 år, 1,1 trefarvede papegøjeamadiner, 2 år 
- evt. byttes med gouldsamadiner, korthalede- eller maskebæitefinker, 
N. K. Nielsen, Dalgasvej 23, Holstebro, tlf. (074) 22080. 

Sælges: 1,1 rødvinget parakitter, 1,0 rødvinget parakit, 1,1 gulpandet 
panama-amazoner, dansk opdræt fra 1963, 1,1 bjerg-lorier, 3 år. 

Købes: 0,1 blå rosella, 3 år. 

Erik Christensen, Rugbakkevej 20, Aarhus, tlf. (061) 67257, træffes bedst 
efter kl. 18. 

Sælges: 2,2 sortrygget bæltefinker (Diggels). 

£. P. Kirkebæk, Dannevang 14, Viborg, tlf. 663. 

Sælges: 1,1 rødnakket lorier, 1,1 blåkindet lorier. 

Købes: 0,1 dråbeastrild, 0,1 grøn dråbeastrild, 1,0 ringastriid. 

Mogens Stig Andersen, Nørreparken 6, Frederikssund, tlf. 423 fra kl. 8- 
12 og 13-17. 

Købes: 1,0 halvblods (blå personata og alm. sorthovedet do.) eller byt¬ 
tes med 0,1 diamantdue. 

Sælges: 1,0 bourks (meget køn fugl), 1,0 sangparakit, 1,0 nymfeparakit 
(god ynglefugl), 4 stk. hvide risfugle, 1 stk. grå risfugl, 3 stk. sorthove¬ 
det dværgpapegøjer, 5 stk. rødhovedet dværgpapegøjer, 4 stk. rosen¬ 
hovedet dværgpapegøjer, 1,1 toppet dansk-broget undulat. 

/. Fuglstrup, Drosselvej 5 kid., København F. 

Sælges: 1 stuevoliere i træ på 4 solide ben og med skuffe, totalhøjde 
145 cm, buret 98 cm bredt, oO cm dybt og 94 cm højt (indvendigt mål). 
Forside i galvaniserede tremmer og med 3 låger, bund med zinkbakke, 
pris kr. 85,00. Desuden 2 redekasser, »Grandtather's clock«, til parakitter, 
130 cm høj og 45 x 36 cm bred, begge med zinktag, sælges billigt, 3/4” 
trådvæv (til volierer) med låge. 

Carl D. Fog, Kongens Lyngby, tlf. 87 45 46. 


NU Fuglebade - i 2 størrelser 


Model „Mini** til mindre volierer. 

Kan betjenes med een hånd. 

Mål. 25 X 35 cm. 

Vanddybde: 0-40 mm. 
Rumindhold: 3 !. kr. 14,00 

Om fuglebadene opfylder alle 
krav? 

VI sender omgående overalt pr. 
efterkrav. 

Fås kun i 


Model „Grand** til storre volierer 

Mål: 40 >- 60 cm. 

Vanddybde 0-40 mm. 
Rumindhold: 4 I. kr. 24,00 


Kendte fuglefolk siger: 

„Det er simpelthen de bedste, 
der nogensinde er fremstlllel" 

Et fuglebad er også en god 

GAVEIDE! 


Søllested Isenkram 

N. P. Christensen, tif 131 
Sollested 


BROHOLMS OYREHANDEL 

Saltværksvej 142 - Kastruii - Telefoa 503719 

Landets billigste forretning. Provinsordre m. 
garanteret levende ankomst. Stort vekslende 
udvalg i fugle og parakitter. 

Kob, salg. bytte. Korn i de rigtige blandingsforhold til de laveste 
priser. Kan betales med dyr eller fugle. 

VI har altid mere end 100 arter tisk. 

Venlig hilsen 

BROHOLM 





C(eg mcerke Hl os I 

Vi findes aliesammen 
blandt mange andre 
arter af fugle i 

UMBERTO’S FUGLEHUS 

HOWrrZVEJ 74 • FASAN 7622 


SIGURD CHRISTENSEN 

Bøgevej 8-10 - Rosenvænget - Aarhus C. - Telefon 40339 
Levende dyr og fugle en gros - Import - Export 
Altid stort lager af sjældne fugle fra Syd- og Østafrika, samt mange 
arter sjældne tropiske stære, drosler tangarer, organister m. m. 


Parkfugle 

Forskellige traner, prydgæs og 
prydsender 

rede flamingo, sorte svaner n. m. 


Prisliste sendes kun til dyrehandlere der har butik og borgerskab. 
Købes: Undulater, kanariefugle, zebra- og mågefinker. 


BRDR. LUTZHØTT^s EFTF. — Ringstedgade 6-8 - Roskilde 

7elf, 350062 og 353207 . Postgiro 42444 . Grundlagt 1869 IMPORT AF FUGLEFRØ 


Harzerblanding .. .. 

.. pr. kg. 

1,70 

Tropeblanding. 


1,60 

Undulatblanding.. .. 


1,50 

Papegøjeblanding .. . 


3,00 

Parakitblanding.... 


2,60 

Tyrtcldueblanding .. 


1,40 

Vagtclblanding. 


2,00 

Vildfugleblanding .. 


1,20 

Canariefrø. 

. . . . - 

1,50 

Hampefrø. 


4,00 

Solsikke, stribet .. .. 

. . . . - 

2,10 

Solsikke, små. 

. . . . - 

2,10 

Solsikke, mixed .. .. 

. . . . - 

2.in 

Solsikke, hvid. 

. . . . - 

2,60 

Valmuefrø, blåt .. .. 

.. .. — 

4,00 


Ordrer på 25 kr. franko 4- efterkrav. 


Hirse, gul. 

Hirse, hvid .. *.. . 

Hirse, rød. 

Hirse, senegal. 

Hirse, mohar. 

Hirse, rød algicr.. . 

Hirse, Japan. 

Hirse, niger.. . 

Kolbehirse. 

Fuglcrypfs nr. 1 .. . 

Raps, sort. 

Uafskallet ris. 

Hvidgranfrø. 

Tidselfrø. 

Afskallet fodergræs. 
Skriv efter prisliste. 


.. pr. kg. 0,90 
. .. - 1,50‘ 
. .. — 1,60 
. ... — 1,50 

. .. —• 1,50 

. .. — 1,85 

. . — 1,50 

. .. — 2,00 
. — 4,50 

. .. — 1,85 

. .. — 1,80 
. .. _ 2,00 
. .. — 6,85 
. .. — 6,85 

. .. — 3,00 


Bladudv. Ansvarsh. red.: Albrecht-Møller, Christen Koids Alle 1, Kastrup 

































Frøhandler 

CHR. PETERSEN 

IMPORT . EXPORT 

Amagerbrogade 94-96 

København S. 

TIf 58 61 82 — 58 60 82 

Forlang 

vara> og pxisliato tilaondt 

Forsendes overalt i landet. 

Ved samlet køb for mindst 25 kr. 
franco levering + eHerkrav 
Kvantumsrabat 


Holger MaUhiessen 

Overgaden oven Vandet 44 
København K. 

Største import af fuglefrø 

Vitaminiserede frøblandinger 

Kun en gros 

Spørg efter vore varer hos 
Deres leverandør 



cnhskefuM hør blandest 
fraiflandmgen hverdag. 


agsa at blande en knivspids 


^Sluis GRGfNIfODER 


I P.Sluis-knaftfoderethverdaø, 

DiStØt 


( ^ 

Prøv at se 
i de gamle blade 
hvorlænge min 
annonce har stået 
— og spørg 
saa efter de frøsorter 
De ellers har søgt 
forgæves. 

V_ J 





















ALTID SUNDE OG RASKE FUGLE, NAR DE BRUGER 




Vitahraft 


Delle moderne vitaminiserede fuglefoder er det 

mest købte i Danmark 

Vitakraft er som selve naturens emcring til fuglene; »die sol¬ 
modne frø direkte fra dyrenes hjemlandet men tilsat vitaminert 
bibonningt levertrant kalk, »ggchvidc og sporestoffer. 

Derfor er Vitakraft-fugle så sunde, livlige 
modstandsdygtige og livsglade. 

S'OCLE TIPS 

Dc originale plomberede storforbrugerpokninger pa 2,5 og 

* 5 kg er var&entltg billigere for opdr*iicrc og storforbrugerc- 

Dc forskellige sorter VITAKRAFT-OPM \DMNGSFO* 

* DER garanterer opdraiterne meget fine resultater. 

Alle arter fuglcsyadommc kan bck«mpes med den bekendte 
fugle-hjalp fra Viiakraft. 

Forlang vtnhgsi brochurer hos Deres fuglehandler eller direkte hos 
generalrepræsentanten: 

UNICUM - UMBERTO NILSSON JUN. 

HOWITZVEJ 67A . KØBENHAVN F . FASAN 76 22 


O 


FUGLEBURE 

10% RABAT 

Mod forevisning af medlemskort fra >F.f.F.< 

Fhnfebure 

Ynglebure 

Rekvisitter 


Forlajig tilbud 


Rigtige priser 


Vesterbros Dyrehandel 

H Christiansen 

TIf: 10184 . Saxogade 88 . København V 








